HU Az Európai Unió Hivatalos Lapja C 42/7

Kérelem közzététele a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 510/2006/EK tanácsi rendelet 6. cikkének (2) bekezdése alapján

2010/C 42/04

Ezzel a közzététellel az 510/2006/EK (1) tanácsi rendelet 7. cikke alapján létrejön a kérelem elleni kifogás joga. A kifogást tartalmazó nyilatkozatnak e közzététel napjától számítva hat hónapon belül kell beérkeznie a Bizottsághoz.

EGYSÉGES DOKUMENTUM

A TANÁCS 510/2006/EK RENDELETE

„JABŁKA ŁĄCKIE”

EK-sz.: PL-PGI-0005-0617-05.07.2007

OFJ ( X ) OEM ( )

1. Elnevezés:

„Jabłka łąckie”

2. Tagállam vagy harmadik ország:

Lengyelország

3. A mezőgazdasági termék vagy élelmiszer leírása:

3.1. A termék típusa (mint a II. Mellékletben)

1.6. osztály: Gyümölcs, zöldségfélék és gabonafélék, frissen vagy feldolgozva

3.2. A termék leírása, amelyre az 1. pontban található elnevezés vonatkozik:

1. A „jabłka łąckie” oltalom alatt álló elnevezés alatt kizárólag az alábbi almafajták gyümölcse értékesíthető: A „jabłka łąckie” sajátos jellemzői Fajta A gyümölcshéj színe Pír (szín és a felület százaléka) Átlagos savtartalom (g/kg) Cukortartalom (brix) Minimum keménység (kg/cm2) Extra osztály I. osztály 1 IDARED és mutációi sárga-zöld piros > 55 % piros > 35 % 6,3 > 10,5 5 2 JONAGOLD és mutációi sárga-zöld élénkpirostól a mélypirosig > 40 % élénkpirostól a mélypirosig > 18 % 4,8 > 10,5 5 3 CHAMPION és mutációi sárga-zöld halvány rózsaszín csíkozat > 54 % halvány rózsaszín csíkozat > 33,3 % 5,1 > 9,5 4,5 4 LIGOL és mutációi sárga-zöld halványpiros csíkozat > 56 % halványpiros csíkozat > 38 % 6,0 > 9,5 5 5 GOLDEN DELICIOUS és mutációi zöld-sárga rózsaszín > 25 % rózsaszín > 10 % 5,2 > 10,5 5 6 GALA és mutációi élénkzöld-sárga piros > 40 % piros > 20 % 3,7 > 10,5 5 7 BOSKOOP zöld-szürke–sárga szürke-piros > 25 % szürke-piros > 10 % 12,0 > 11 5 8 RED BOSKOOP zöld-szürke-sárga piros > 55 % piros > 37 % 12,0 > 11 5 9 ELISE zöld-sárga piros > 75 % piros > 53 % 7,5 > 10,5 5,5 10 EARLY GENEVA zöld-sárga piros > 40 % piros > 10 % 9,2 > 9,5 4,5 11 TOPAZ zöld-sárga piros > 56 % piros > 34 % 9,0 > 10,5 5 12 LOBO zöld-sárga piros > 53 % piros > 36 % 5,2 > 10,5 4,5 13 RUBIN és mutációi zöld-sárga élénkpiros csíkozat > 40 % élénkpiros csíkozat > 17 % 6,9 > 11 5 14 GLOSTER zöld-sárga sötétpiros > 59 % sötétpiros > 38 % 5,9 > 10,5 5,5 15 JONAGORED és mutációi sárga-zöld sötétpiros > 75 % sötétpiros > 54 % 4,9 > 10,5 5

2. A gyümölcs külső megjelenése a szóban forgó fajta sajátosságaitól függ. Az alapszín a szóban forgó fajta jellegzetessége, a pír az átlagnál egyértelműen intenzívebb. Egyes fajták viaszosan hamvasak. Előfordul, hogy a gyümölcs helyenként megbarnul.

3. A „jabłka łąckie” terméknek az extra vagy az I. minőségi osztályba kell tartoznia.

4. A gyümölcshús keménysége szedéskor legalább 6,5 kg/cm2, a tárolási időszak végén pedig legalább 4,5 kg/cm2.

5. A „jabłka łąckie” egyik jellegzetessége, hogy savtartalma viszonylag magas (3,7–12,0 g/kg), ezért a „jabłka łąckie”-ről azt mondják, olyan ízű, mint a friss hegyi levegő, más szóval jól megkülönböztethető, fanyar és aromás íze van.

6. A cukortartalma 9 és 16 Brix-fok között változik.

3.3. Nyersanyagok (kizárólag feldolgozott termékek esetén):

—

3.4. Takarmány (kizárólag állati eredetű termékek esetén):

—

3.5. Az előállítás azon műveletei, amelyeket a meghatározott földrajzi területen kell végrehajtani:

A termékleírás szerint a „jabłka łąckie”-t termesztő gyümölcsösöknek a 4. pontban meghatározott földrajzi területen kell elhelyezkedniük. A következő termesztési műveleteket szintén ezen területen kell elvégezni:

— metszés

— trágyázás

— öntözés

— gondozás

— raktározás (a csomagolás időpontjáig)

A termesztés valamennyi műveletét az integrált termesztési (Integrated Production, IP) rendszer elveit meghatározó jogszabályokkal összhangban végzik.

3.6. A szeletelésre, aprításra, csomagolásra stb. vonatkozó egyedi szabályok:

—

3.7. A címkézésre vonatkozó egyedi szabályok:

A „jabłka łąckie” csomagolásakor valamennyi termelő és vállalkozás szabványcímkét köteles használni. A címkét a Stowarzyszenie Łącka Droga Owocowa fogja terjeszteni. Ez a szövetség továbbítja a felügyeleti szerv felé a címkék terjesztésére vonatkozó részletes szabályokat. A szabályozás semmilyen módon nem részesítheti hátrányos megkülönböztetésben a szövetségen kívüli termelőket.

4. A földrajzi terület tömör meghatározása:

A „jabłka łąckie”-t a Nowy Sącz járásbeli Łącko, Podegrodzie és Stary Sącz városokban, valamint a Kis-Lengyelország (Małopolskie) vajdaságban található Limanowa járásbeli Łukowicában termesztik.

5. Kapcsolat a földrajzi területtel:

5.1. A földrajzi terület sajátosságai:

A „jabłka łąckie”-t a Kotlina Łąckában (a Łącko-medencében) fekvő területen termesztik. A területet keletről a Jazowski-hegység határolja, amelyen keresztül a Dunajec folyó a széles hegyközi Sącz-medencébe ömlik. Hegyvidéki elhelyezkedésből fakadóan a meghatározott földrajzi terület éghajlata enyhe, kedvez a növénytermesztésnek, a gyümölcstermesztéshez pedig különösen optimális körülményeket kínál.

A térség talaja tömör, vázmaradványtól mentes (vázmaradvány-tartalma kevesebb mint 10 %) vagy kis mértékben vázmaradványos (10–25 %). Ez lehetővé teszi, hogy a fák jobban gyökeret tudjanak ereszteni, anélkül, hogy az oxigén-, illetve vízháztartást jelentősebben megzavarnák. Mivel a talaj általában igen tömör, a lejtős vidék kedvező körülményeket teremt a gyümölcsfák ültetéséhez. A föld lejtője (a legtöbb gyümölcsös 5–15°-os dőlésszögű lejtőn helyezkedik el) azt jelenti, hogy a felesleges víz rendszeres időközönként el tud folyni. A tömör talajban jelentkező vízfelesleg végzetes hatással lenne a vízháztartásra, és gombás megbetegedések kialakulásához vezetne. Az évi átlag csapadékmennyiség 700 és 1 000 mm között változik. A łąckói térség egyik legfontosabb sajátossága a nappali és az éjszakai hőmérséklet között mért nagy eltérés. A gyümölcs érésének és szüretelésének időszakában a napi hőmérséklet-ingadozás gyakran a 10 °C-ot is meghaladja. Éjszakai fagy is nagyon gyakran előfordul.

A területen lakók évszázadok során tökélyre fejlesztett jártassága és jellegzetes temperamentumuk fontos szerepet játszott a területen folytatott gyümölcstermesztés fejlődésében. A történelem különböző időszakaiban ide utazó és az ezt a vidéket megfigyelő emberek kiemelték az itt lakók (akiket „fehér felföldiekként” is emlegetnek) precizitását, fogékonyságát, makacsságát és türelmét, amelyek a szóban forgó gazdasági ágazat fejlődését illetően fontos jellemvonások. Azt is hangsúlyozni kell, hogy a jobb minőség elérése és a természeti környezetben tett lehető legkisebb mértékű beavatkozás érdekében a helyi gyümölcstermesztők bevezették az integrált termesztési (IP) rendszert. A rendszer lényege, hogy a helyi gyümölcstermesztők kötelesek a termesztési módszereket a 4. pontban meghatározott területen jellemző éghajlati és talajviszonyokhoz igazítani. Ennek az a célja, hogy a „jabłka łąckie” sajátos minőségi jegyeit megőrizzék.

5.2. A termék sajátosságai:

A „jabłka łąckie” jellemzői:

— az adott fajtára jellemző átlagos pírnál intenzívebb pír (lásd. 3.2. pont),

— a gyümölcshús keménysége, amely szedéskor nem kevesebb, mint 6,5 kg/cm2, az alma tárolási periódusának végén pedig nem kevesebb, mint 4,5 kg/cm2,

— 9–16 Brix-fok között változó cukortartalom,

— magas teljes savtartalom (fanyar „jabłka łąckie” [több mint 7 g/kg]: Boskoop, Red Boskoop, Elise, Topaz, Early Geneva; közepes savtartalmú „jabłka łąckie” [3,7–7,0 g/kg]: Idared és mutációi, Jonagold és mutációi, Champion és mutációi, Ligol és mutációi, Golden Delicious és mutációi, Gala és mutációi, Lobo, Rubin és mutációi, Gloster, Jonagored és mutációi), ezért mondják a „jabłka łąckie”-ra, hogy olyan, mint a „friss hegyi levegő”, vagyis más szóval jól megkülönböztethetően fanyar és aromás.

5.3. A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti okozati kapcsolat:

A „jabłka łąckie” és a 4. pontban meghatározott földrajzi terület közötti összefüggés egyrészt az 5.2. pontban ismertetett sajátos minőségi jellemzőkre vezethető vissza, amelyek az 5.1. pontban vázolt természeti tényezőkből fakadnak, másrészt pedig az alma hírnevére.

A nappali és az éjszakai hőmérséklet közötti nagy különbség jótékonyan hat a gyümölcs érzékszervi és fizikai-kémiai tulajdonságaira, különösen a pír mértékére, illetve az alma savtartalmára. A „jabłka łąckie” kivételes jellemzőit érzékszervi elemzések is alátámasztják. Ezek az elemzések igazolják, hogy a gyümölcs más földrajzi területekről vett almafajtákhoz képest a fenti tulajdonságokat, ideértve a keménységet is, jóval intenzívebben hordozza. A gyümölcs keménysége a szüreteléskor és a helyes tárolás után garantálja a „jabłka łąckie” roppanósságát.

A „jabłka łąckie” a termesztés hosszú időkre visszanyúló hagyományai miatt tett szert hírnevére, amit az is bizonyít, hogy már a 13. században is szállítottak friss szilvát és almát a łąckói vidékről Gdanskba (W. Bazelich, Historie starosądeckie, Kraków 1965, 173. o.). A łąckói vidék gyümölcsöseit 16. századi írásokban „majorsági kertek”-ként vagy „egyházközségi kertek”-ként említik. A 17. és a 18. században ezeken a területeken már nagy kiterjedésű gyümölcsösök helyezkedtek el. Egy 1698-ban végzett ellenőrzés során készített majorsági feljegyzések egyebek mellett arról tanúskodnak, hogy egyes parasztoknak napszámban gyümölcsöt kellett szedniük, és azt a majorhoz szállítaniuk.

1947 óta rendezik meg a „Dni Kwitnącej Jabłoni” (almavirágünnep) nevű rendezvényt. Az almavirágünnep a Dunajec folyón egy gát megépítését és a város elárasztását célzó tervek ellenzéséből és a łąckói gyümölcstermesztési hagyomány megvédelmezésének vágyából fakadt. A töretlen népszerűségnek örvendő ünnepet azóta minden év májusában megtartják. A rendezvényen helyi együttesek, rezesbandák és jól ismert lengyel előadók lépnek fel. A (gyümölcsöket, gasztronómiai különlegességeket, népművészeti tárgyakat stb. felvonultató) standok és a kiállítások egyaránt lenyűgözőek. Az almavirágünnepről a sajtó is hírt ad. Az ünnep során nemcsak az egész Lengyelországból érkező turisták, hanem mezőgazdasági intézetek és egyetemek tudósai és szakemberei is Łąckóba látogatnak. Ebből is látszik, hogy a helyi lakosság számára mennyire fontos gazdasági ágazatról van szó.

A „jabłka łąckie” hírnevét a médiajelenlét is alátámasztja, például a Telewizja Polska „Tyden” műsorában közvetített tudósítások (2007), valamint a Telewizja Trwam és a Telewizja Polonia egyes műsorai. Beszámoltak róla a Radio Kraków adón is, például a következő műsorokban: „Forum Ekonomiczne w Krynicy” (2006), „Owocobranie” (2006, 2007) és „Święto Kwitnącej Jabłoni” (2008). A sajtóban is megjelentek a termékkel kapcsolatos cikkek: „Jabłka łąckie produktem regionalnym” (Hasło Ogrodnicze, 2005), „Trzy pytania do …” („Dziennik Polski”, 2007. július 6.), „Małopolski festiwal smaku” (az „Extra” című hetilap, 2008. július 17.), „Krapik tygrysem Europy” („Dziennik Polski”, 2007. július 30.), „Łącka Droga Owocowa” („Nasz Dziennik”, 2007. augusztus 2.), „Owoc pod ochroną” („Tarnowski Gość Niedzielny”).

Ahogyan az évek során egyre terjedt a „jabłka łąckie” hírneve, úgy nőtt az almatermelés volumene is. Hogy mekkora az alma jelentősége a 4. pontban meghatározott területen, azt az is mutatja, hogy az összes művelhető terület 80 %-án almát termesztenek. A szóban forgó területen az almafákból álló gyümölcsösök összesen 3 000 hektárnyi földterületet foglalnak el, ebből 50 % tartozik Łącko városához, 15 % Stary Sącz városához, 18,3 % Podegrodzie városához és 16,7 % Łukowica városához.

A „Konyhaművészeti Örökségünk” elnevezésű – a legjobb élelmiszer-ipari termék címéért zajló – hetedik országos verseny friss és elkészített növényi termékek kategóriájában a kis-lengyelországi „jabłka łąckie” nyerte az első díjat.

Hivatkozás a termékleírás közzétételére:

http://www.minrol.gov.pl/DesktopDefault.aspx?TabOrgId=1620&LangId=0

(1) HL L 93., 2006.3.31., 12. o.